सरगोदा से हाफिज सईद का बेटा हाफिज़ तलहा सईद हार गया तो लाहौर से उसके दामाद हाफिज़ ख़ालिद वलीद को भी बुरी तरह से हार का मुंह देखना पड़ा. इसी तरह लाहौर की ही दूसरी सीट से हाफिज़ का चेला कारी मोहम्मद शेख़ याकूब भी बुरी तरह से हार गया. क्रिकेट की ज़बान में कहें तो इमरान खान और पूरे पाकिस्तान ने हाफिज़ सईद को इतना धोया की बखिया उधेड़ दी. हालत ये हुई कि मुंबई हमले के मास्टरमाइंड हाफिज सईद का एक भी उम्मीदवार चुनावी लड़ाई में कहीं नजर नहीं आया.